b'\n_START_ARTICLE_\nParan\xc3\xa1 (rijeka)\n_START_SECTION_\nZemljopis\n_START_PARAGRAPH_\nParan\xc3\xa1 nastaje u ju\xc5\xbenom Brazilu spajanjem rijeka Paranaiba i Grande. U ju\xc5\xbenom Brazilu prima nekoliko ve\xc4\x87ih pritoka (Paranapanema, Tiete). Rijeka Tiete izvire u planini Serra do Mar samo 22 km udaljena od Atlantskog oceana, ali ipak te\xc4\x8de prema unutra\xc5\xa1njosti i ulijeva se u Paranu._NEWLINE_Na granici Brazila i Paragvaja je sagra\xc4\x91ena brana Itaipu na kojoj je druga najve\xc4\x87a hidroelektrana na svijetu (nakon hidroelektrane Tri klanca u Kini). Na rijeci Iguaz\xc3\xba nedaleko od u\xc5\xa1\xc4\x87a u Paranu na trome\xc4\x91i Brazila, Paragvaja i Argentine se nalaze vodopadi Iguaz\xc3\xba, jedni od najpoznatijih vodopada na svijetu._NEWLINE_Najve\xc4\x87i pritok Parane je rijeka Paragvaj. Nakon Paragvaja Parana te\xc4\x8de kroz najnaseljeniji dio Argentine (pokraj gradova Rosario, Paran\xc3\xa1, Santa Fe i Resistancia). Zajedno s rijekom Urugvaj se ulijeva u estuarij Rio de la Plata. Prije u\xc5\xa1\xc4\x87a u estuarij Paran\xc3\xa1 \xc4\x8dini deltu, te je to poseban slu\xc4\x8daj gdje jedna rijeka ima oba tipa u\xc5\xa1\xc4\x87a (i estuarij i deltu). Nedaleko od u\xc5\xa1\xc4\x87a Parane se nalazi glavni grad Argentine Buenos Aires.'